

**แผนการจัดการเรียนรู้ที่ ๑**

**หน่วยการเรียนรู้ที่** ๖ การพูดโน้มน้าว **เรื่อง** การพูดรายงานจากการศึกษาค้นคว้า**วิชา** ภาษาไทย**ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๑ **เวลา**  ๓ ชั่วโมง/๑๕๐ นาที **ผู้สอน**  นางสาวจารุวัลย์ พิมผนวช

**มาตรฐานการเรียนรู้**

 มาตรฐาน ท ๓.๑ สามารถเลือกฟังและดูอย่างมีวิจารณญาณ และพูดแสดงความรู้ ความคิด และความรู้สึกในโอกาสต่างๆ อย่างมีวิจารณญาณและสร้างสรรค์

**ตัวชี้วัด**

 ท ๓.๑ ม.๒/๕ พูดรายงานเรื่องหรือประเด็นที่ศึกษาค้นคว้าจากการฟัง การพูด และการสนทนา

 ท ๓.๑ ม.๒/๖ มีมารยาทในการฟัง การดู และการพูด

**จุดประสงค์การเรียนรู้**

1. นักเรียนสามารถบอกหลักของการพูดรายงานการศึกษาค้นคว้าได้รายงานได้
2. นักเรียนสามารถพูดรายงานการศึกษาค้นคว้าได้
3. นักเรียนมีมารยาทในการพูด

**สาระสำคัญ**  การพูดรายงานการศึกษาค้นคว้า เป็นการพูดทางวิชาการ ผู้พูดต้องปฏิบัติตามหลักการพูดรายงานการศึกษาค้นคว้าและพูดตามรูปแบบ โดยบอกรายละเอียดต่างๆ ของเรื่องให้ครบถ้วน เพื่อให้การพูดรายงานนั้นมีประสิทธิภาพ อีกทั้งยังทำให้ผู้ฟังได้รับความรู้ครบถ้วน และสามารถนำความรู้ไปใช้เพื่อพัฒนาตนเอง สังคม และประเทศชาติต่อไป

**สาระการเรียนรู้**

 ๑. ความหมายของการพูดรายงานการศึกษาค้นคว้า

 ๒. หลักการพูดรายงานการศึกษาค้นคว้า

 ๓. รูปแบบของการพูดรายงานการศึกษาค้นคว้า

**คุณลักษณะอันพึงประสงค์** - มีวินัย

**สมรรถนสำคัญ** - ความสามารถในการสื่อสาร

**กิจกรรมการเรียนรู้**

**ชั่วโมงที่ ๑ – ๒**

กิจกรรมนำเข้าสู่บทเรียน

 ๑. ครูตั้งคำถาม เพื่อทบทวนความรู้เดิมของนักเรียนใน เรื่อง การพูดโดยตั้งคำถามว่า “ถ้าหากนักเรียนได้รับมอบหมายให้ออกมาพูดรายงานการศึกษาค้นคว้าหน้าชั้นเรียน นักเรียนจะมีวิธีการพูดอย่างไร”

 ๒. ครูเปิดวีดิทัศน์ที่เป็นตัวอย่างเกี่ยวกับการพูดรายงาน ครูตั้งคำถามเพื่อให้นักเรียนช่วยกันคิดวิเคราะห์ความถูกต้องของการพูดรายงานการศึกษาค้นคว้า โดยตั้งคำถามว่า “นักเรียนคิดว่าวีดิทัศน์ที่ชม เป็นการพูดที่ถูกต้องตามหลักการพูดรายงานการศึกษาค้นคว้าหรือไม่ เพราะเหตุใด” แล้วครูอธิบายเพิ่มเติมและเชื่อมโยงเข้าสู่บทเรียน

กิจกรรมพัฒนาผู้เรียน

๓. นักเรียนฟังการบรรยายเนื้อหา เรื่อง การพูดรายงานการศึกษาค้นคว้าจากครูโดยใช้สื่อ Powerpoint การพูดรายงานการศึกษาค้นคว้า ซึ่งประกอบด้วยหัวข้อ ดังต่อไปนี้

 ๑) ความหมายของการพูดรายงานการศึกษาค้นคว้า

 ๒) หลักการพูดรายงานการศึกษาค้นคว้า

 ๓) รูปแบบของการพูดรายงานการศึกษาค้นคว้า

 ๔) มารยาทในการพูดรายงานการศึกษาค้นคว้า

 ๔. ครูจับสลากหมายเลขกลุ่มของนักเรียน ให้ออกมานำเสนอรายงานการศึกษาค้นคว้า โดยให้นำเสนอรายงานตามกลุ่มที่ตนเองได้ทำ ในกิจกรรม “หัดสร้างรายงาน”

 ๕. นักเรียนแต่ละกลุ่มออกมานำเสนอรายงานการศึกษาค้นคว้าในเรื่องที่กลุ่มตนจัดทำขึ้น ตามลำดับ

 ๖. นักเรียนจดบันทึกความรู้จากเรื่องที่กลุ่มเพื่อนนำเสนอ และเปิดโอกาสให้ซักถามเมื่อเกิดข้อสงสัย

กิจกรรมรวบยอด

 ๗. ครูสุ่มนักเรียนออกมาพูดสรุปความรู้ที่ได้จากการเรียน เรื่อง การพูดรายงานการศึกษาค้นคว้า และการนำเสนอรายงานการศึกษาค้นคว้าของกลุ่มเพื่อนๆ

 ๘. ครูแนะนำข้อผิดพลาดและข้อดีของกลุ่มที่พูดรายงานการศึกษาค้นคว้า เพื่อให้นักเรียนปรับปรุงแก้ไข

**ชั่วโมงที่ ๓**

กิจกรรมนำเข้าสู่บทเรียน

 ๑. ครูทบทวนความรู้เดิมของนักเรียน เรื่อง การพูดรายงานการศึกษาค้นคว้าจากการเรียนคาบเรียนที่แล้วเช่น หลักการพูดรายงานมีอะไรบ้าง พูดผู้ควรปฏิบัติตนอย่างไรขณะนำเสนอรายงาน เป็นต้น

กิจกรรมพัฒนาผู้เรียน

 ๒. ครูจับสลากหมายเลขกลุ่มของนักเรียนที่ยังไม่ได้นำเสนอรายงานการศึกษาค้นคว้าในคาบเรียนที่แล้ว

 ๓. นักเรียนแต่ละกลุ่มออกมานำเสนอรายงานการศึกษาค้นคว้าจนครบทุกกลุ่ม

 ๔. นักเรียนจดบันทึกความรู้จากเรื่องที่กลุ่มเพื่อนนำเสนอ และเปิดโอกาสให้ซักถามเมื่อเกิดข้อสงสัย

 ๕. ครูให้นักเรียนแต่ละคนคัดเลือกกลุ่มที่นำเสนอรายงานการศึกษาค้นคว้าที่ตนเองชื่นชอบมากที่สุด คนละ ๑ กลุ่ม กลุ่มที่ได้รับการคัดเลือกมากที่สุดจะได้รับรางวัลจากครู

กิจกรรมรวบยอด

 ๖. ครูสุ่มนักเรียนออกมาพูดสรุปความรู้ที่ได้จากการเรียน เรื่อง การพูดรายงานการศึกษาค้นคว้า และการนำเสนอรายงานการศึกษาค้นคว้าของกลุ่มเพื่อนๆ

 ๗. ครูแนะนำข้อผิดพลาดและข้อดีของกลุ่มที่พูดรายงานการศึกษาค้นคว้า เพื่อให้นักเรียนปรับปรุงแก้ไข

**สื่อ / แหล่งการเรียนรู้**

 ๑. Powerpoint การพูดรายงานการศึกษาค้นคว้า

 ๒. สมุดจดบันทึก

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** การพูดรายงานการศึกษาค้นคว้า เป็นการพูดทางวิชาการ ผู้พูดต้องปฏิบัติตามหลักการพูดรายงานการศึกษาค้นคว้าและพูดตามรูปแบบ โดยบอกรายละเอียดต่างๆ ของเรื่องให้ครบถ้วน  | การพูดรายงานจากการศึกษาค้นคว้า | แบบประเมินการพูดรายงานจากการศึกษาค้นคว้า | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด** ท ๓.๑ ม.๒/๕ พูดรายงานเรื่องหรือประเด็นที่ศึกษาค้นคว้าจากการฟัง การพูด และการสนทนาท ๓.๑ ม.๒/๖ มีมารยาทในการฟัง การดู และการพูด | การพูดรายงานจากการศึกษาค้นคว้า | แบบประเมินการพูดรายงานจากการศึกษาค้นคว้า | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**- มีวินัย | การพูดรายงานจากการศึกษาค้นคว้า | แบบประเมินคุณลักษณะอันพึงประสงค์ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ** - ความสามารถในการสื่อสาร | การพูดรายงานจากการศึกษาค้นคว้า | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ..................................................ผู้สอน

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

 ลงชื่อ...................................................ผู้สอน

 (นางสาวจารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

 .........................................................................................................

 ลงชื่อ................................................................

 (อาจารย์ ภาคภูมิ คล้ายทอง)

 หัวหน้ากลุ่มสาระการเรียนรู้วิชาภาษาไทย

**เกณฑ์การประเมินเรื่อง การพูดรายงานการศึกษาค้นคว้า**

|  |  |
| --- | --- |
| **องค์ประกอบที่ประเมิน** | **ระดับคุณภาพของผลงานหรือการปฏิบัติ** |
| **๔ = ดีมาก** | **๓ = ดี** | **๒ = พอใช้** | **๑ = ปรับปรุง** |
| **รูปแบบของ****การพูดรายงาน** | พูดทักทายผู้ชมในชั้นเรียน มีการกล่าวแนะนำตนเอง คณะผู้ร่วมงานทุกคน บอกชื่อเรื่องที่รายงาน บอกที่มา วิธีการดำเนินการศึกษาค้นคว้า บอกชื่อบุคคลหรือสถานที่ที่ให้ข้อมูล บอกเนื้อหาที่ศึกษาค้นคว้าโดยเรียงลำดับความสำคัญ และมีสื่อประกอบการนำเสนอ ตลอดจนมีการสรุปผลการศึกษาค้นคว้า | พูดทักทายผู้ชมในชั้นเรียน มีการกล่าวแนะนำตนเอง คณะผู้ร่วมงานทุกคน และมีสื่อประกอบการนำเสนอ แต่ไม่ได้บอกชื่อเรื่องที่รายงาน ที่มา วิธีการดำเนินการศึกษาค้นคว้า ชื่อบุคคลหรือสถานที่ที่ให้ข้อมูล เนื้อหาที่ศึกษาค้นคว้าโดยเรียงลำดับความสำคัญ และการสรุปผลการศึกษาค้นคว้า จำนวน ๑ องค์ประกอบ | พูดทักทายผู้ชมในชั้นเรียน มีการกล่าวแนะนำตนเอง คณะผู้ร่วมงานทุกคน และมีสื่อประกอบการนำเสนอ แต่ไม่ได้บอกชื่อเรื่องที่รายงาน ที่มา วิธีการดำเนินการศึกษาค้นคว้า ชื่อบุคคลหรือสถานที่ที่ให้ข้อมูล เนื้อหาที่ศึกษาค้นคว้าโดยเรียงลำดับความสำคัญ และการสรุปผลการศึกษาค้นคว้า จำนวน ๒ องค์ประกอบ | ไม่พูดทักทายผู้ชมในชั้นเรียน แต่มีการกล่าวแนะนำตนเอง คณะผู้ร่วมงานทุกคน และมีสื่อประกอบการนำเสนอ อีกทั้งไม่ได้บอกชื่อเรื่องที่รายงาน ที่มา วิธีการดำเนินการศึกษาค้นคว้า ชื่อบุคคลหรือสถานที่ที่ให้ข้อมูล เนื้อหาที่ศึกษาค้นคว้าโดยเรียงลำดับความสำคัญ และการสรุปผลการศึกษาค้นคว้า จำนวน ๓ องค์ประกอบขึ้นไป |
| **ภาษา** | ใช้ภาษาทางการ เข้าใจง่าย ไม่พูดวกวนทำให้ผู้ฟังเกิดความสับสน  | ใช้ภาษาทางการ แต่พูดวกวน ทำให้ผู้ฟังเกิดความสับสน | ใช้ทั้งภาษาทางการและภาษาพูด ทำให้ผู้ฟังเกิดความสับสน | ใช้ภาษาพูด และพูดวกวนทำให้ผู้ฟังเกิดความสับสน |
| **การแต่งกาย** | สมาชิกในกลุ่มแต่งกายสุภาพเรียบร้อยทุกคน | สมาชิกในกลุ่มแต่งกาย ไม่สุภาพเรียบร้อย จำนวน ๑ คน  | สมาชิกในกลุ่มแต่งกาย ไม่สุภาพเรียบร้อย จำนวน ๒ คน | สมาชิกในกลุ่มแต่งกาย ไม่สุภาพเรียบร้อยตั้งแต่ ๓ คน |
| **มารยาท****ในการพูด** | พูดด้วยใบหน้ายิ้มแย้มแจ่มใส มีความมั่นใจในตนเอง และยืนตัวตรง  | พูดด้วยใบหน้ายิ้มแย้มแจ่มใส มีความมั่นใจในตนเอง แต่เอามือล้วงกระเป๋าเสื้อหรือกางเกง | พูดด้วยใบหน้ายิ้มแย้มแจ่มใส ยืนตัวตรง แต่ขาดความมั่นใจในตนเอง  | ใบหน้าไม่ยิ้มแย้มแจ่มใส ขาดความมั่นใจในตนเอง และเอามือล้วงกระเป๋าเสื้อหรือกางเกง |

**เกณฑ์การประเมินผ่าน**

|  |  |  |
| --- | --- | --- |
| **คะแนน** | **คุณภาพ** | **ผลประเมิน** |
| ๑๑ – ๑๒ | ดีมาก | ผ่าน |
| ๘ – ๑๐ | ดี | ผ่าน |
| ๖ – ๗ | พอใช้ | ผ่าน |
| ๔ – ๕ | ปรับปรุง | ไม่ผ่าน |